|  |  |  |
| --- | --- | --- |
| Oblik prenesenoga značenja | Primjer iz teksta - citat | Objašnjenje  Što znači citat, tj. preneseno značenje u citatu? |
| POREDBA **METAFORA**  HIPERBOLA  PERSONIFIKACIJA | Otprilike milijardu okusa, ni jedan sasvim isti, i nebo koje možete polako sisati. | Pisac uspoređuje različite boje neba s čokoladom ili slatkišima. Povezuje i uspoređuje boje s okusima ističe da su mu boje ugodne i ugodne na način na koji je čokolada za većinu ljudi. |
| POREDBA **METAFORA**  **HIPERBOLA**  PERSONIFIKACIJA | Priča je to o jednoj od onih vječno preživjelih - kojoj uvijek majstorski uspije da je ostave. | Autor pretjeruje u tome da je djevojčica posebna (majstorski uspije) zbog toga što je ostavljena. Riječ ostavljena u ovom slučaju znači da je preživjela i da je izgubila mnogo dragih ljudi |
| POREDBA METAFORA  HIPERBOLA  PERSONIFIKACIJA |  |  |

Upute: Sljedeću tablicu koristite za grafički prikaz primjera prenesenoga značenja koje ste pronašli čitajući ulomak. Obvezno u prvom stupcu zaokružite o kojem je obliku prenesenoga značenja riječ. Zatim iz teksta prepišite primjer. Na kraju, objasnite kakvu je usporedbu autor napravio ili što se podrazumijeva pod tim primjerom.

Kad razgovarate s nekim, iz tona vašega glasa može se zaključiti da ste sretni, tužni, ljuti, zbunjeni, mirni, očajni... Kao što vi glasom prenosite ton i raspoloženje, tako autor izborom riječi postavlja ton svojem djelu i na taj način iskazuje svoj stav prema temi i likovima. Analizirajte jedan od primjera prenesenoga značenja iz tablice i objasnite kakav se ton ostvaruje i kako taj ton utječe na priču.

|  |  |  |
| --- | --- | --- |
| Primjer iz teksta | Kako preneseno značenje utječe na ton? | Kako ton utječe na priču? |
| Otprilike milijardu okusa, ni jedan sasvim isti, i nebo koje možete polako sisati. | Usporedba boja s različitim okusima i slatkišima stvara razigraniji i opušteniji ton. | Smrt se uvijek prikazuje u crnoj boji, a ovdje boje stvaraju mirniju i manje zlokobnu sliku smrti. |

1. Što autor postiže započinjući priču rečenicom: „Evo jedne male činjenice. Umrijet ćete." Kako to utječe na ton/raspoloženje priče?

*Ova rečenica izaziva mračno i depresivno raspoloženje. Čitatelj je iznenađen početkom priče jer autori najčešće nisu tako otvoreni u svojim djelima. Čitatelj se odmah mora suočiti s činjenicom da će jednog dana umrijeti. Pripovjedač je vrlo je iskren u iznošenju ove činjenice zbog čega se čini grub i neumoljiv.*

1. Koje je riječi pripovjedač (autor) izabrao da uvjeri čitatelja da se temi smrti može pristupiti s vedre strane?

*Smrt sebe opisuje kao vedru, blagu, brižnu, bezbolnu. Sve te riječi idu u prilog ideji da je susretljiva ili ugodna, ali ne i draga („Dragost nema veze sa mnom.“). Također o sebi govori da je, ako ništa drugo, pravedna. Čini se kao netko tko radi svoj posao i radi to prijateljski, ali se ne trudi biti dobar prema svima.*

1. Može li pripovjedač u potpunosti predstaviti smrt kao veselu temu? Zašto da ili zašto ne? Navedite riječi kojima ćete potkrijepiti svoju tvrdnju.

*Pripovjedač može predstaviti smrt kao veselu temu za ljude koji su umrli. Smrt opisuje kako će nježno odnijeti dušu. To stvara smiren ton i mirnu raspoloženje koje je u izrazitoj suprotnosti sa živim, „ostavljenim“ ljudima koji se „drobe“ u očaju.*